Offentliggørelse af en meddelelse om godkendelse af en standardændring af produktspecifikationen for en betegnelse i vinsektoren som omhandlet i artikel 17, stk. 2 og 3, i Kommissionens delegerede forordning (EU) 2019/33.

(2020/C 46/14)

Denne meddelelse offentliggøres i overensstemmelse med artikel 17, stk. 5, i Kommissionens delegerede forordning (EU) 2019/33 (1).

MEDDELELSE OM GODKENDELSE AF EN STANDARDÆNDRING

»Anjou Villages Brissac«

PDO-FR-A0259-AM01

Meddelelsesdato: 14-11-2019

BESKRIVELSE AF OG BEGRUNDELSE FOR DEN VEDTAGNE ÆNDRING

1. Geografisk område

Det geografiske område ændres som følger: »Alle etaper af produktionen finder sted i det geografiske område, der omfatter følgende kommuner i departementet Maine-et-Loire i henhold til den officielle geografiske kode fra 2018: Brissac Loire Aubance (tidligere områder i de delegerede kommuner Brissac-Quincé, Saint-Saturnin-sur-Loire og Vauchrétien), Denée, Les Garennes sur Loire (tidligere områder i de delegerede kommuner Juigné-sur-Loire og Saint-Jean-des-Mauvrets), Mozé-sur-Louet, Mûrs-Erigné, Saint-Melaine-sur-Aubance og Soulaines-sur-Aubance.

Det kortmateriale, der viser det geografiske område, kan findes på webstedet for Institut national de l’origine et de la qualité.«

Redaktionel ændring: I den nye liste over administrative enheder tages der hensyn til sammenlægninger eller andre ændringer af den administrative zoneinddeling siden godkendelsen af produktspecifikationen. For at øge retssikkerheden er den opstillet på grundlag af den gældende version af den officielle geografiske kode, som INSEE udgiver hvert år. Det geografiske områdes perimeter forbliver uændret.

Endelig anføres det, at kort over det geografiske område er blevet gjort tilgængelige for offentligheden på INAO’s websted.

Enhedsdokumentets afsnit om det geografiske område ændres i overensstemmelse hermed i punkt 6.

2. Afgrænset parcelområde

I kapitel 1, afsnit IV, nr. 2, i produktspecifikationen tilføjes efter ordene »den 14. februar 2002« ordene »og mødet i det stående udvalg under det nationale udvalg den 19. januar 2017«.

Formålet med denne ændring er at indføje tidspunktet for den kompetente nationale myndigheds godkendelse af en ændring af det afgrænsede parcelområde inden for det geografiske produktionsområde. Med afgrænsningen af parcelområdet inden for det geografiske produktionsområde kan de parceller, der egner sig til produktion af vin med den beskyttede oprindelsesbetegnelse, udpeges.

Enhedsdokumentet berøres ikke af denne ændring.

3. Område i umiddelbar nærhed

I kapitel 1, afsnit IV, nr. 3, affattes listen over kommuner således:

»– departementet Deux-Sèvres: Argenton-l’Église, Bouillé-Loretz, Brion-près-Thouet, Louzy, Mauzé-Thouarsais, Saint-Cyr-la-Lande, Sainte-Radegonde, Sainte-Verge, Saint-Martin-de-Mâcon, Saint-Martin-de-Sanzay, Thouars, Tourtenay og Val en Vignes (tidligere områder i de delegerede kommuner Bouillé-Saint-Paul og Cersay)

— departementet Indre-et-Loire: Saint-Nicolas-de-Bourgueil

— departementet Loire-Atlantique: Ancenis, Le Loroux-Bottereau, Le Pallet, La Remaudière, Vair-sur-Loire (tidligere område i den delegerede kommune Anetz) og Vallet

— departementet Maine-et-Loire: Allonnes, Angers, Antoigné, Artannes-sur-Thouet, Aubigné-sur-Layon, Beaulieu-sur-Layon, Bellevigne-en-Layon (tidligere områder i de delegerede kommuner Champ-sur-Layon, Faveraye-Mâchelles, Faye-d’Anjou, Rablay-sur-Layon og Thouarcé), Blaison-Saint-Sulpice (tidligere områder i de delegerede kommuner Blaison-Gohier og Saint-Sulpice), Bouchemaine, Brain-sur-Allonnes, Brézé, Brissac Loire Aubance (tidligere områder i de delegerede kommuners Alleuds, Charcé-Saint-Ellier-sur-Aubance, Chemellier, Coutures, Luigné, Saint-Rémy-la-Varenne og Saulgé-l’Hôpital), Brossay, Cernusson, Chacé, Chalonnes-sur-Loire, Champtocé-sur-Loire, Chaudefonds-sur-Layon, Chemillé-en-Anjou (tidligere områder i de delegerede kommuner Chanzeaux, La Jumellière og Valanjou), Cizay-la-Madeleine, Cléré-sur-Layon, Le Coudray-Macouard, Courchamps, Dénezé-sous-Doué, Distré, Doué-en-Anjou (tidligere områder i de delegerede kommuner Brigné, Concourson-sur-Layon, Doué-la-Fontaine, Forges, Meigné, Montfort, Saint-Georges-sur-Layon og Verchers-sur-Layon), Épieds, Fontevraud-l’Abbaye, Gennes-Val-de-Loire (tidligere områder i de delegerede kommuner Chênehutte-Trèves-Cunault, Gennes, Grézillé, Saint-Georges-des-Sept-Voies og Le Thoureil), Huillé, Ingrandes-Le Fresne sur Loire (tidligere område i den delegerede kommune Ingrandes), Jarzé Villages (tidligere område i den delegerede kommune Lué-en-Baugeois), Louresse-Rochemenier, Lys-Haut-Layon (tidligere områder i de delegerede kommuner Cerqueux-sous-Passavant, La Fosse-de-Tigné, Nueil-sur-Layon, Tancoigné, Tigné, Trémont og Vihiers), Mauges-sur-Loire (tidligere områder i de delegerede kommuner La Chapelle-Saint-Florent, Le Marillais, Le Mesnil-en-Vallée, Montjean-sur-Loire, La Pommeraye, Saint-Florent-le-Vieil, Saint-Laurent-de-la-Plaine og Saint-Laurent-du-Mottay), Mazé-Milon (tidligere område i den delegerede kommune Fontaine-Milon), Montilliers, Montreuil-Bellay, Montsoreau, Orée d’Anjou (tidligere områder i de delegerede kommuner Bouzillé, Champtoceaux, Drain, Landemont, Liré, Saint-Laurent-des-Autels og La Varenne), Parnay, Passavant-sur-Layon, La Possonnière, Le Puy-Notre-Dame, Rochefort-sur-Loire, Rou-Marson, Saint-Cyr-en-Bourg, Sainte-Gemmes-sur-Loire, Saint-Georges-sur-Loire, Saint-Germain-des Prés, Saint-Just-sur-Dive, Saint-Macaire-du-Bois, Saint-Martin-du-Fouilloux, Saint-Sigismond, Saumur, Savennières, Soucelles, Souzay-Champigny, Terranjou (tidligere områder i de delegerede kommuner Chavagnes, Martigné-Briand og Notre-Dame-d’Allençon), Tuffalun (tidligere områder i de delegerede kommuner Ambillou-Château, Louerre og Noyant-la-Plaine), Turquant, Les Ulmes, Val-du-Layon (tidligere områder i de delegerede kommuner Saint-Aubin-de-Luigné og Saint-Lambert-du-Lattay), Varennes-sur-Loire, Varrains, Vaudelnay, Verrie, Verrières-en-Anjou (tidligere områder i de delegerede kommuner Pellouailles-lesVignes og Saint-Sylvain-d’Anjou) og Villevêque

— departementet Vienne: Berrie, Curçay-sur-Dive, Glénouze, Pouançay, Ranton, Saint-Léger-de-Montbrillais, Saix, Ternay og Les Trois-Moutiers. «

Dette gør det muligt at tage hensyn til de forskellige kommunesammenlægninger siden den sidste version af produktspecifikation. Perimeteren om dette område i umiddelbar nærhed forbliver uændret.

Enhedsdokumentets afsnit om yderligere betingelser ændres i overensstemmelse hermed i punkt 9.

4. Miljøbestemmelse

I kapitel 1, afsnit VI, nr. 2, tilføjes: »Der skal være et kontrolleret selvsået eller sået plantedække mellem rækkerne, og hvis der ikke er et plantedække, skal producenten bearbejde jorden for at kontrollere vild bevoksning eller begrunde anvendelsen af godkendte biokontrolprodukter. Hvis der anvendes biokontrolherbicider på en parcel, er det forbudt at anvende andre herbicider.«

Denne ændring er i overensstemmelse med den nuværende udvikling af producenternes agroøkologiske praksis i Anjou-vindyrkningsområdet. Den afspejler den stigende hensyntagen til miljøet i tekniske metoder. Anvendelse af plantedække, mekanisk ukrudtsbekæmpelse eller brug af biokontrolmidler reducerer anvendelsen af kemiske herbicider. Denne reduktion af anvendelsen af herbicider skal gøre det muligt at øge beskyttelsen af vindyrkningsarealerne og bevare deres naturlige karakteristika (frugtbarhed, biodiversitet, biologisk rensning), hvilket bidrager til vinens kvalitet og ægthed og styrker begrebet »område«.

Enhedsdokumentet berøres ikke af denne ændring.

5. Forbud mod vinhøst

I kapitel 1, afsnit VII, nr. 1, udgår »Startdatoen for vinhøsten er fastsat i henhold til bestemmelserne i artikel D. 645-6 i den franske lov om landbrug og havfiskeri (code rural et de la pêche maritime)«.

Det er ikke længere nødvendigt at fastsætte en startdato for vinhøsten, da producenterne nu råder over en bred vifte af værktøjer, der gør det muligt at vurdere druernes modenhed mere nøjagtigt. Hver enkelt producent råder over en række anordninger og udstyr, både individuelle og kollektive, der gør det muligt at bestemme den optimale startdato for vinhøsten på de enkelte parceller præcist afhængigt af produktionsmålene.

Enhedsdokumentet berøres ikke af denne ændring.

6. Sukkerindhold

I kapitel 1, afsnit IX, nr. 1, litra b), tilføjes efter glukose + fruktose »i vinene efter gæringen«.

Denne ændring er foretaget for at undgå enhver forveksling med sukkerindholdet inden gæringen, og det er vigtigt at præcisere, at dette indhold skal kontrolleres efter gæringen.

Enhedsdokumentet berøres ikke af denne ændring.

7. Gæringskapacitet

I kapitel 1, afsnit IX, nr. 1, litra d), erstattes sætningen »Enhver producent skal have en gæringskapacitet på mindst 1,4 gange driftens gennemsnitsudbytte inden for de sidste fem år« af sætningen: »Enhver producent skal have en gæringskapacitet på mindst 1,4 gange den gennemsnitlige mængde vin fremstillet inden for de sidste fem år.«

I produktspecifikationen blev der ikke henvist til volumenkapacitet (udtrykt i hl eller m3), men til udbytte, dvs. høstvolumen divideret med produktionsareal (f.eks. hl/ha). Den foreslåede ændring gør det muligt at afhjælpe denne mængdemæssige uoverensstemmelse uden at foretage indholdsmæssige ændringer (minimumskapaciteten fastsættes altid til 1,4 gange den gennemsnitlige mængde vin fremstillet af bedriften i tidligere produktionsår).

Enhedsdokumentet berøres ikke af denne ændring.

8. Cirkulation af vin

Kapitel 1, punkt IX, nr. 5, litra b), vedrørende datoen for cirkulation af vin mellem godkendte oplagshavere udgår.

Enhedsdokumentet berøres ikke af denne ændring.

9. Tilknytning til det geografiske område

Tilknytningen er blevet revideret for at opdatere antallet af berørte kommuner (7 i stedet for 10). Det er præciseret i tilknytningen, at gennemsnitstemperaturerne er årlige temperaturer.

Enhedsdokumentets afsnit om betegnelsen ændres i overensstemmelse hermed i punkt 8.

10. Overgangsbestemmelser

I kapitel 1, afsnit XI, tilføjes følgende: »Bestemmelserne om, at der skal være et kontrolleret selvsået eller sået plantedække mellem rækkerne, og at producenten, hvis der ikke er et plantedække, skal bearbejde jorden eller anvende biokontrolprodukter for at kontrollere vild bevoksning, finder ikke anvendelse på vinparceller, der var beplantet på tidspunktet for godkendelsen af denne produktspecifikation, og hvor afstanden mellem rækkerne er mindre end eller lig med 1,70 m.«

Overgangsbestemmelserne gør det muligt at undgå at ramme eksisterende vinparceller, hvor den nuværende dyrkningspraksis ikke er i overensstemmelse med landbrugsmiljøbestemmelserne. På vinmarker med en stor beplantningstæthed, hvor afstanden mellem rækkerne er højst 1,70 m, kan vedligeholdelse af permanent græsbevoksning eller jordbearbejdning skabe tekniske problemer (mekanisering, udstyr og værktøj). På vinmarker med lave vinstokke øger græsbevoksningen også risikoen for frost om foråret. Desuden har anvendelsen af plantedække en større indvirkning på vandforsyningen til vinstokkene, når beplantningstætheden er større. De vinstokke, der plantes efter godkendelse af produktspecifikationen, skal derimod plantes i fuld overensstemmelse med de indførte landbrugsmiljøbestemmelser, uanset tæthed og afstand mellem rækkerne.

Enhedsdokumentet berøres ikke af denne ændring.

11. Registrering

I kapitel 2, afsnit II, nr. 3, erstattes ordet »potentielt« med »naturligt«.

I overensstemmelse med den formulering, der er anvendt i alle produktspecifikationerne for Anjou Saumur-området, erstatter formuleringen »naturligt alkoholindhold i volumen« udtrykkene »potentielt alkoholindhold« eller »grad«. Disse ændringer forbedrer læsbarheden af disse produktspecifikationer. Harmoniseringen af bestemmelserne om registrering har til formål at lette udarbejdelsen af inspektionsplanen og kontrollen med disse registre.

Enhedsdokumentet berøres ikke af denne ændring.

12. Vigtigste punkter, der skal kontrolleres

Kapitel 3 er blevet revideret for at sikre konsekvens i udformningen af de vigtigste punkter, der skal kontrolleres i produktspecifikationerne for Anjou Saumur-området.

Enhedsdokumentet berøres ikke af denne ændring.

ENHEDSDOKUMENT

1. Betegnelse

Anjou Villages Brissac

2. Type geografisk betegnelse

BOB – beskyttet oprindelsesbetegnelse

3. Kategorier af vinavlsprodukter

1. Vin

4. Beskrivelse af vinen/vinene

Vinene er milde rødvine med følgende vigtigste analytiske kendetegn:

Vinen skal have et naturligt alkoholindhold udtrykt i volumen på mindst 11 %.

Den malolaktiske gæring skal afsluttes. Vin, der sælges på fad eller aftappet, har et æblesyreindhold på højst 0,4 g/l.

Vinen har et indhold af gæringsdygtigt sukker (glukose + fruktose) efter gæring på 3 g/l.

Efter berigelsen må vinen ikke have et totalt alkoholindhold udtrykt i volumen på over 12,5 %.

Indholdet af flygtig syre, totalt syreindhold og det totale indhold af svovldioxid svarer til det, der er fastsat i fællesskabsbestemmelserne.

Vinen lagres på vinlageret som minimum indtil den 30. juni året efter høsten.

Rødvinen fremstilles af druesorterne cabernet franc N og cabernet-sauvignon N. Vinens kraftige farve er karakteristisk for vinens fyldighed. Aromaen er normalt kompleks, en blanding af røde eller sorte frugter og en duft af krydderier, vildt eller træ. Vinen har en fyldig og blød smag og en righoldig aroma. Det kraftige indhold af garvesyrer blandes, og den endelige smag er kraftig.

Generelle analytiske karakteristika Totalt maksimalt alkoholindhold (% vol.) Virkeligt minimumsalkoholindhold (i % vol.) Totalt minimumssyreindhold Maksimalt indhold af flygtig syre (i milliækvivalenter pr. liter) Totalt indhold af svovldioxid (mg/l)

5. Vinfremstillingspraksis

a. Væsentlige ønologiske fremgangsmåder

Særlig ønologisk fremgangsmåde

Beplantningstæthed – afstand

Dyrkningspraksis

Beplantningstætheden er mindst 4 000 vinstokke pr. ha. På disse vinmarker må afstanden mellem rækkerne ikke overstige 2,50 meter, og afstanden mellem vinstokkene i en planterække må ikke være under 1 meter. Vinparceller med en beplantningstæthed på under 4 000 stokke pr. ha og over eller lig med 3 300 stokke pr. ha har ret til bære den kontrollerede oprindelsesbetegnelse på høst deraf, hvis bestemmelserne vedrørende reglerne for beskæring og løvværkets højde som fastsat i denne produktspecifikation overholdes. På disse vinparceller må afstanden mellem rækkerne ikke overstige 3 meter, og afstanden mellem vinstokkene i en planterække må ikke være under 1 meter.

Kunstvanding

Dyrkningspraksis

Kunstvanding er ikke tilladt.

Specifik ønologisk fremgangsmåde

Substraktive berigelsesteknikker er tilladt, og den maksimale delvise koncentration i forhold til de realiserede mængder er fastsat til 10 %. Anvendelse af træflis er ikke tilladt. Efter berigelsen må vinen ikke have et totalt alkoholindhold udtrykt i volumen på over 12,5 %.

Ud over ovennævnte bestemmelser skal de ønologiske fremgangsmåder, som anvendes ved fremstillingen af disse vine, opfylde bestemmelserne i EU-lovgivningen og den franske landbrugs- og fiskerilov (»code rural et de la pêche maritime«).

b. Maksimumsudbytte

56 hl. pr. ha.

6. Afgrænset geografisk område

Alle etaper af produktionen finder sted i det geografiske område, der omfatter følgende kommuner i departementet Maine-et-Loire i henhold til den officielle geografiske kode 2018: Brissac Loire Aubance (tidligere områder i de delegerede kommuner Brissac-Quincé, Saint-Saturnin-sur-Loire og Vauchrétien), Denée, Les Garennes sur Loire (tidligere områder i de delegerede kommuner Juigné-sur-Loire og Saint-Jean-des-Mauvrets), Mozé-sur-Louet, Mûrs-Erigné, Saint-Melaine-sur-Aubance og Soulaines-sur-Aubance.

Kort over det geografiske område findes på webstedet for Institut national de l’origine et de la qualité.

7. Primære druesorter

Cabernet-Sauvignon N

Cabernet franc N

8. Tilknytning til det geografiske område

1 Oplysninger om det geografiske område

a) Beskrivelse af de naturgivne faktorer, der bidrager til tilknytningen

Det geografiske område for den kontrollerede oprindelsesbetegnelse »Anjou villages Brissac« ligger på en udstrakt højslette med skifer og sandsten på det armorikanske bjergmassiv, der skråner let mod Loirefloden. Landskabet er kendetegnet ved mange små skråninger med forskellig eksponering og med en højde, der varierer mellem 50 og 90 meter. I 2018 dækker området den kontrollerede oprindelsesbetegnelse »Coteaux de l’Aubance« og omfatter syv kommuner i den sydvestlige del af byen Angers.

Det geografiske område afgrænses mod vest af Aubanceflodens udmunding i Loirefloden, mod øst af højsletten fra kridttiden, hvor der er blevet dannet kalkholdig jord (Paris-bækkenets grænse), mod nord af Loirefloden og mod syd af skovene i Brissac og Beaulieu. Aubance er en lille biflod til Loire, et symbol for dette geografiske område, der strømmer mod nord fra sit udspring til kommunen Brissac-Quincé, som er berømt for sit slot fra det 16. århundrede. Derefter løber den mod nordvest til kommunen Mûrs-Erigné og derefter parallelt med Loirefloden.

Jorden, der er dannet på det skiferagtige substrat, er oftest ikke særlig dyb, den har en god termisk opførsel og er kendetegnet ved en lav vandreserve. I den vestlige del af det geografiske område er der punktvise årer, der er dannet af sure vulkanske formationer (rhyolit) eller basiske vulkanske formationer (spilit), som ligger til grund for den meget stenede jord. Kommunerne i den nordlige del af det geografiske område har en særlig beliggenhed, idet de er beliggende på skiferformationer. De er blevet brugt gennem flere århundreder til at bygge husvægge, og tagkonstruktioner, til at fremstille fliser og endda til at fremstille elementer såsom vaske, borde eller trapper, hvilket bekræfter dette områdes særegenhed. Disse elementer er meget til stede i landskabet og bidrager til vinområdets identitet. Den østlige del af det geografiske område er derimod beliggende på formationer fra Cenomanien, som dækker det prækambriske grundfjeld.

Det geografiske område er en enklave med små nedbørsmængder, der nyder godt af en føhneffekt, og området er beskyttet mod havfugt af de højere bjergrelieffer i Choletais og Mauges. Den årlige nedbør er ca. 585 mm, og den er ca. 800 mm i Chaoletis. De højere tal for Brissac-Quincé er de laveste registreret af vejrstationerne i departementet Maine-et-Loire. Der er også en forskel i nedbørsmængden i vækstsæsonen på ca. 100 mm i forhold til resten af departementet. De gennemsnitlige årlige temperaturer er relativt høje (ca. 12 °C) og mere end 1 °C højere i forhold til departementet Maine-et-Loire som helhed. Det særlige mesoklima i denne sektor fremhæves af floraens sydlige karakter med steneg og pinjer.

b) Beskrivelse af de menneskelige faktorer, der bidrager til tilknytningen

En række af vinområdets symbolske egenskaber kan føres meget langt tilbage som angivet af Guillory den ældre i 1865 i »Bulletin de la Société Agricole et Industrielle d’Angers«, hvor det angives, at beplantningen foregår »en plant breton« (plante, hvis navn kan tilskrives plantens ankomst med båd gennem Loireflodens munding, der på daværende tidspunkt var beliggende i Bretagne) i kommunen Saint-Melaine-sur-Aubance. Denne plante er druesorten cabernet franc N. Plantningen af denne druesort bliver hurtigt udbredt efter vinstoksygdommen forvoldt af vinlus, som ødelægger over tre fjerdedele af Anjou-vindyrkningsområdet.

I vinfremstillingen er der i begyndelsen af det 20. århundrede først og fremmest fokus på udviklingen af »rouget«, som er den lokale betegnelse for lette vine, der drikkes i caféerne. Fremstillingen af rødvin udvikler sig også i det 20. århundrede, og kooperativet Brissac dannes. Plantningen af druesorten cabernet-sauvignon N, en senere druesort, på overfladejorde, udvikler sig også i denne periode.

Den kontrollerede oprindelsesbetegnelse »Anjou Villages« blev anerkendt den 14. november 1991 på initiativ af vinavlerne i Brissac i 1979 for 46 kommuner i det geografiske område for den kontrollerede oprindelsesbetegnelse »Anjou«, og der blev foretaget en særlig afgrænsning af parcelområdet og indført strenge produktionsregler for at sikre fremstillingen af en struktureret rødvin, der aftappes i begyndelsen af sommeren efter en lagringsperiode, som sikrer, at garvesyrerne modnes.

Producenterne i Brissac har imidlertid altid været overbevist om, at deres geografiske område og knowhow gør, at deres rødvine skiller sig ud. Disse vinproducenter opnår den 17. februar 1998 anerkendelse af den kontrollerede oprindelsesbetegnelse »Anjou Villages Brissac« på grund af deres anstrengelser med hensyn til at opnå den bedst mulige kombination af druesort og beplantningssted, ved at tilpasse beskærings- og dyrkningsteknikkerne bedst muligt, ved at høste på det optimale modningstidspunkt og ved at forbedre teknikkerne til styring af temperaturer og varigheden af udblødningen.

2 Oplysninger om produktets kvalitet og egenskaber

Rødvinen fremstilles af druesorterne cabernet franc N og cabernet-sauvignon N.

Vinens kraftige farve er karakteristisk for vinens fyldighed. Aromaen er normalt kompleks, en blanding af røde eller sorte frugter og en duft af krydderier, vildt eller træ. Vinen har en fyldig og blød smag og en righoldig aroma. Det kraftige indhold af garvesyrer blandes, og den endelige smag er kraftig.

En generøs vin, der bør lagres i fem eller seks år, inden flasken åbnes.

3 Årsagssammenhæng

Kombinationen af overfladejord i det præcist afgrænsede parcelområde i overensstemmelse med praksis, og en topografi, der giver mulighed for en fremragende eksponering og en regelmæssig vandforsyning, har gjort det muligt at udvikle cabernet franc N- og cabernet-sauvignon N-druesorternes fylde og enestående kvalitet. Disse vindyrkningsforhold kræver en optimal forvaltning af vinstokken og dens produktionskapacitet, der har resulteret i strenge regler for dyrkning og beskæring. Vinproducenternes observationer og analyser af vinstokkene, gør det muligt for dem at fastlægge en korrekt beplantning af vinområdet, hvor beplantning med druesorten cabernet-sauvignon N på overfladejorden favoriseres, hvorimod druesorten cabernet franc N primært plantes i den kalk- og lerholdige jord fra cenoman eller den brune jord, der er dannet på skifer med en større vandreserve.

Producenternes knowhow sikrer en høst af druer med et sukkerindhold på mindst 189 g/l, når de har nået den optimale phenolmodenhed. Producenterne har gennem generationer været i stand til at udvinde de bedste druer ved at tilpasse deres vinfremstillingsmetoder. Det blev meget hurtigt almindeligt at lagre vinen på fade i en periode efter gæringen for at få en vin med komplekse aromaer, men især for at sikre, at garvesyrerne bliver runde og silkebløde. For at nå dette mål skal vinen som minimum lagres indtil den 30. juni året efter høsten som fastsat i produktspecifikationen.

Den kontrollerede oprindelsesbetegnelse »Anjou villages Brissac« er en af perlerne blandt vinene fra Anjou. Således er udvælgelsen af »cuvée ambassadeur« i forbindelse med en vinsmagning, hvor vinproducenter og andre fagfolk på vinområdet udvælger den vin, der er mest repræsentativ for den kontrollerede oprindelsesbetegnelse »Anjou villages Brissac«, blevet en uomgængelig begivenhed, der for den smagte årgang cementerer omdømmet for vin fra Anjou.

9. Andre vigtige betingelser (emballering, mærkning, andre krav)

Område i umiddelbar nærhed

Retsgrundlag:

EU-lovgivning

Type supplerende betingelse:

Undtagelse vedrørende produktionen i det afgrænsede geografiske område

Beskrivelse af betingelsen:

Det område i umiddelbar nærhed, som er defineret i undtagelsen vedrørende fremstilling, forarbejdning og lagring, består af parceller i følgende kommuner i henhold til den officielle geografiske kode 2018:

— departementet Deux-Sèvres: Argenton-l’Église, Bouillé-Loretz, Brion-près-Thouet, Louzy, Mauzé-Thouarsais, Saint-Cyr-la-Lande, Sainte-Radegonde, Sainte-Verge, Saint-Martin-de-Mâcon, Saint-Martin-de-Sanzay, Thouars, Tourtenay og Val en Vignes (tidligere områder i de delegerede kommuner Bouillé-Saint-Paul et Cersay)

— departementet Indre-et-Loire: Saint-Nicolas-de-Bourgueil

— departementet Loire-Atlantique: Ancenis, Le Loroux-Bottereau, Le Pallet, La Remaudière, Vair-sur-Loire (tidligere område i den delegerede kommune Anetz) og Vallet

— departementet Maine-et-Loire: Allonnes, Angers, Antoigné, Artannes-sur-Thouet, Aubigné-sur-Layon, Beaulieu-sur-Layon, Bellevigne-en-Layon (tidligere områder i de delegerede kommuner Champ-sur-Layon, Faveraye-Mâchelles, Faye-d’Anjou, Rablay-sur-Layon og Thouarcé), Blaison-Saint-Sulpice (tidligere områder i de delegerede kommuner Blaison-Gohier og Saint-Sulpice), Bouchemaine, Brain-sur-Allonnes, Brézé, Brissac Loire Aubance (tidligere områder i de delegerede kommuners Alleuds, Charcé-Saint-Ellier-sur-Aubance, Chemellier, Coutures, Luigné, Saint-Rémy-la-Varenne og Saulgé-l’Hôpital), Brossay, Cernusson, Chacé, Chalonnes-sur-Loire, Champtocé-sur-Loire, Chaudefonds-sur-Layon, Chemillé-en-Anjou (tidligere områder i de delegerede kommuner Chanzeaux, La Jumellière og Valanjou), Cizay-la-Madeleine, Cléré-sur-Layon, Le Coudray-Macouard, Courchamps, Dénezé-sous-Doué, Distré, Doué-en-Anjou (tidligere områder i de delegerede kommuner Brigné, Concourson-sur-Layon, Doué-la-Fontaine, Forges, Meigné, Montfort, Saint-Georges-sur-Layon og Verchers-sur-Layon), Épieds, Fontevraud-l’Abbaye, Gennes-Val-de-Loire (tidligere områder i de delegerede kommuner Chênehutte-Trèves-Cunault, Gennes, Grézillé, Saint-Georges-des-Sept-Voies og Le Thoureil), Huillé, Ingrandes-Le Fresne sur Loire (tidligere område i den delegerede kommune Ingrandes), Jarzé Villages (tidligere område i den delegerede kommune Lué-en-Baugeois), Louresse-Rochemenier, Lys-Haut-Layon (tidligere områder i de delegerede kommuner Cerqueux-sous-Passavant, La Fosse-de-Tigné, Nueil-sur-Layon, Tancoigné, Tigné, Trémont og Vihiers), Mauges-sur-Loire (tidligere områder i de delegerede kommuner La Chapelle-Saint-Florent, Le Marillais, Le Mesnil-en-Vallée, Montjean-sur-Loire, La Pommeraye, Saint-Florent-le-Vieil, Saint-Laurent-de-la-Plaine og Saint-Laurent-du-Mottay), Mazé-Milon (tidligere område i den delegerede kommune Fontaine-Milon), Montilliers, Montreuil-Bellay, Montsoreau, Orée d’Anjou (tidligere områder i de delegerede kommuner Bouzillé, Champtoceaux, Drain, Landemont, Liré, Saint-Laurent-des-Autels og La Varenne), Parnay, Passavant-sur-Layon, La Possonnière, Le Puy-Notre-Dame, Rochefort-sur-Loire, Rou-Marson, Saint-Cyr-en-Bourg, Sainte-Gemmes-sur-Loire, Saint-Georges-sur-Loire, Saint-Germain-des Prés, Saint-Just-sur-Dive, Saint-Macaire-du-Bois, Saint-Martin-du-Fouilloux, Saint-Sigismond, Saumur, Savennières, Soucelles, Souzay-Champigny, Terranjou (tidligere områder i de delegerede kommuner Chavagnes, Martigné-Briand og Notre-Dame-d’Allençon), Tuffalun (tidligere områder i de delegerede kommuner Ambillou-Château, Louerre og Noyant-la-Plaine), Turquant, Les Ulmes, Val-du-Layon (tidligere områder i de delegerede kommuner Saint-Aubin-de-Luigné og Saint-Lambert-du-Lattay), Varennes-sur-Loire, Varrains, Vaudelnay, Verrie, Verrières-en-Anjou (tidligere områder i de delegerede kommuner Pellouailles-lesVignes og Saint-Sylvain-d’Anjou) og Villevêque

— departementet Vienne: Berrie, Curçay-sur-Dive, Glénouze, Pouançay, Ranton, Saint-Léger-de-Montbrillais, Saix, Ternay og Les Trois-Moutiers.

Mærkning

Retsgrundlag:

National lovgivning

Type supplerende betingelse:

Supplerende bestemmelser vedrørende mærkningen

Beskrivelse af betingelsen:

Enhver frivillig angivelse skrives på etiketterne med bogstaver, der hverken i højde eller bredde er mere end dobbelt så store som bogstaverne i navnet på den kontrollerede oprindelsesbetegnelse.

Navnet på den kontrollerede oprindelsesbetegnelse kan suppleres af den geografiske betegnelse »Val de Loire« i henhold til de i produktspecifikationen fastsatte bestemmelser.

Bogstaverne i den geografiske betegnelse »Val de Loire« må hverken i højde eller bredde være mere end to tredjedele af bogstaverne i navnet på den kontrollerede oprindelsesbetegnelse.

Navnet på den mindste geografiske enhed kan fremgå af etiketten på vine med den kontrollerede oprindelsesbetegnelse, forudsat at det er en registreret stedbetegnelse, og at denne stedbetegnelse er angivet i høstanmeldelsen. Størrelsen på skrifttegnene for den registrerede stedbetegnelse må hverken i højden eller bredden være større end halvdelen af størrelsen af de skrifttegn, som udgør betegnelsen for den kontrollerede oprindelsesbetegnelse.

Link til produktspecifikationen

https://info.agriculture.gouv.fr/gedei/site/bo-agri/document_administratif-0a43e4f9-b0f4-400f-b86a-ed65865455b8.

(1) JO L 9 du 11. januar 2019, p. 2.